Kansainväliset prikaatit

Kansainväliset prikaatit (esp. Brigadas Internacionales) olivat Espanjan sisällissotaan vapaaehtoisista koottuja joukko-osastoja, jotka taistelivat Espanjan tasavallan puolella. Komintern kokosi kansainväliset prikaatit fasismin vastaisen taistelun tunnusten alla. Kommunistien ja vasemmistolaisten sosiaalidemokraattien lisäksi kansainvälisissä prikaateissa taisteli myös liberaaleja, jotka vastustivat Italian fasismia ja Saksan kansallissosialismia ja halusivat pysäyttää niiden etenemisen. Espanjan sisällissodan aikana kansainvälisissä prikaateissa taisteli yhteensä noin 35 000 vapaaehtoista yli 50 eri maasta.

Perustaminen
Ranskan kommunistisen puolueen pääsihteeri Maurice Thorez lensi 22. syyskuuta 1936 Moskovaan, missä hän toivoi, että Espanjan tasavallan hallitukselle ryhdyttäisiin välittömästi toimittamaan neuvostoliittolaista sotilasapua. Thorez esitti myös, että Komintern ryhtyisi organisoimaan ulkomaalaisista vapaaehtoisista sotilasyksikköä Espanjan tasavallan armeijan tueksi. Ehdotukset saivat vastakaikua Moskovassa. Espanjan päätyminen Saksan ja Italian liittolaisen Francon käsiin ei ollut Neuvostoliiton kannalta toivottavaa, sillä sen katsottiin järkyttävän Euroopan voimatasapainoa Saksan hyväksi.Kennan, George Frost (1978). Soviet Foreign Policy 1917-1941. London; Greenwood Press.

Ranska ja Iso-Britannia halusivat pysytellä erossa Espanjan sisällissodasta ja pyrkivät patoamaan sen pelkäksi paikalliseksi konfliktiksi Pyreneitten niemimaalle. Näin ollen Ranska teki elokuun alussa 1936 Ison-Britannian tukeman ehdotuksen kansainvälisestä puuttumattomuussopimuksesta, jonka tarkoitus oli estää ulkovaltoja toimittamasta joukkoja tai aseita Espanjan sisällissodan osapuolille. Muutaman viikon kuluttua 27 Euroopan maata hyväksyi Ranskan ehdotuksen, ja sopimusta valvomaan perustettiin puuttumattomuuskomitea. Myös Saksa, Italia ja Neuvostoliitto allekirjoittivat puuttumattomuussopimuksen. Kun kävi selväksi, että Saksa ja Italia pitivät puuttumattomuuskomiteaa pilkkanaan tukemalla aktiivisesti Francoa, Neuvostoliitto ryhtyi toimittamaan Espanjan tasavallan hallitukselle aseita ja neuvonantajia. Lisäksi Komintern sai ohjeet ryhtyä kokoamaan ulkomaisista vapaaehtoisista Kominternin sotilaallisessa ja poliittisessa ohjauksessa toimivaa sotilasyksikköä lähetettäväksi Espanjaan.Home, Marko (1996). Kansainväliset prikaatit Espanjan sisällissodassa 1936-1939: spontaania idealismia vai Kominternin koordinoimaa valtapolitiikkaa. Helsingin yliopisto; yleisen historian pro gradu -tutkielma.

Kansainvälisten prikaatien tukikohdaksi valittiin Albacetan kaupunki, jonne ensimmäiset Kominternin värväämät vapaaehtoiset saapuivat 14. lokakuuta 1936. Enemmistö ensimmäisten ryhmien jäsenistä oli ranskalaisia, joukossa Pariisiin asettuneita saksalaisia ja puolalaisia poliittisia pakolaisia.

Kansallisuudet
pienoiskuva|Kansainvälisten prikaatien puolalaisia vapaaehtoisia
Kansainvälisiin prikaateihin liittyi vapaaehtoisia yli 50 eri maasta.

 Maa  Arvio  Lisätietoa   8962Lefebvre, Michel; Skoutelsky, Rémi. (in Spanish) Las brigadas internacionales. Barcelona: Lunwerg Editores (2003). –9000Thomas, Hugh. (2003) The Spanish Civil War, 2003. London: Penguin (Revised 4th edition), 2003. Alvarez, Santiago.  Historia politica y militar de las brigadas internacionales Madrid: Compañía Literaria, 1996.    3000–3350Thomas, Hugh. (1961) The Spanish Civil War. London: Eyre & Spottiswoode, 1961.      3000–5000
2 217  saksalaista  872 itävaltalaista. Joidenkin lähteiden mukaan 1400 itävaltalaista    3000–3113 2341–2800Balkaninmaat 2095  2000-3000 Beevor, Antony. (2006). The Battle for Spain: The Spanish Civil War 1936–1939. London: Weidenfeld & Nicolson, 2006.   2500 Baxell, Richard (6 September 2012). Unlikely Warriors: The British in the Spanish Civil War and the Struggle Against Fascism (Hardcover). London: Aurum Press Limited. p. 400. .  1600–1722    1546–2000 –1000.     1500–1660  1101    1006–1500 740   628   550  220 kuollutta.   528–1500 500  799–1000  tuli Skandinaviasta joista 500 oli ruotsalaisia.       500      462 408–800.  300-600    250 225  100 kuollutta.Moen, Jo Stein og Sæther, Rolf: Tusen dager – Norge og den spanske borgerkrigen 1936-1939, Gyldendal 2009,   225  78 amerikansuomalaista ja 73 kanadansuomalaista. 70 kuollutta.Juusela, Jyrki: Suomalaiset Espanjan sisällissodassa, Atena Kustannus 2003,    200Kuuli, O; Riis, V; Utt, O; (editors) (1965) (in Estonian) Hispaania tules. Mälestusi ja dokumente fašismivastasest võitlusest Hispaanias 1936.-1939. aastal. Tallinn: Eesti raamat. .   290–400    134  103   100 90    606016 kuollutta.  50   43 2420  Muut 1 122

Kokoonpano
pienoiskuva|12. kansainvälisen prikaatin italialaisen "Garibaldi"-pataljoonan lippu
Kansainvälisiin prikaateihin kuului seitsemän prikaatia.

11. kansainvälinen prikaati, (Pariisin kommuunin ja Giuseppe Garibaldin prikaatit), perustettiin 22. lokakuuta 1936.

12. kansainvälinen prikaati, perustettiin 1. marraskuuta 1936.

13. kansainvälinen prikaati (Thälmann-prikaati), perustettiin 1. joulukuuta 1936

14. kansainvälinen prikaati, perustettiin 27. marraskuuta 1938.

15. kansainvälinen prikaati, perustettiin 31. tammikuuta 1937.

150. kansainvälinen prikaati, perustettiin kesäkuussa 1937.

129. kansainvälinen prikaati, perustettiin huhtikuussa 1937.

Tunnettuja prikaatien jäseniä 

William Aalto 
Josep Almudéver Mateu, viimeinen tunnettu elossa ollut kansainvälisten prikaatien jäsen.
Akseli Anttila  
Shapour Bakhtiar 
Norman Bethune   
Willy Brandt 
Robert Capa  
Paul Éluard  
Nordahl Grieg  
Ernest Hemingway 
Joris Ivens  
Laurie Lee  
Tuure Lehén 
Luigi Longo  
André Malraux  

André Marty 
Matti Mattson  
Erich Mielke 
Ferenc MünnichThomas, Hugh. (2003) The Spanish Civil War, 2003. London: Penguin (Revised 4th edition), 2003. 
Conlon Nancarrow 
Jules Päiviö 
László Rajk
Paul Robeson  
Antoine de Saint-Exupéry  
Mehmet Shehu 
David Alfaro Siqueiros  
Gerda Taro 
Simone Weil  
Wilhelm Zaisser

 Lähteet 
 Beevor, Anthony (1999). The Spanish Civil War. London; Weidenfeld & Nicolson. 
 Home, Marko (1996). Kansainväliset prikaatit Espanjan sisällissodassa 1936-1939: spontaania idealismia vai Kominternin koordinoimaa valtapolitiikkaa. Helsingin yliopisto; yleisen historian pro gradu -tutkielma.
 Kennan, George Frost (1978). Soviet Foreign Policy 1917-1941. London; Greenwood Press.
 Thomas, Hugh (2003). The Spanish Civil War. London; Penguin (tarkistettu 4. painos). 

 Viitteet 

 Aiheesta muualla 

Jason Gurney: Ristiretki Espanjassa, suomentanut Marko Home, 2000, Desura, 
Abraham Lincoln Brigade Archives 

Luokka:Espanjan sisällissota